Source: http://www.raczkova.eu/aktuality/13-04-2011-upozornenie-na-zmenu-zdanovania-prijmov-zo-zavislej-cinnosti
Timestamp: 2019-02-17 07:21:22+00:00

Document:
﻿ 13-04-2011 Upozornenie na zmenu zdaňovania príjmov zo závislej činnosti | Ing. Anna Ráczková - RAANNA
V zmysle tohto ustanovenia sa do 31.12.2010 z príjmov zo závislej činnosti podľa § 5 ods. 1 písm. a) až g), (ktoré plynuli daňovníkovi od zamestnávateľa, ktorých úhrnná výška od tohto zamestnávateľa nepresiahla za kalendárny mesiac úhrnnú sumu 165, 97 eura a u ktorého si tento daňovník pri výpočte preddavkov na daň z príjmov zo závislej činnosti neuplatňoval nezdaniteľné časti základu dane podľa § 11 a daňový bonus podľa § 33) vyberala daň zrážkou.
Z dôvodu vypustenia ustanovenia § 43 ods. 3 písm. j) zákona o dani z príjmov sa od 1.1.2011
všetky príjmy zo závislej činnosti zaúčtované po 1.1.2011 [okrem príjmov zdaňovaných podľa § 43 ods. 3 písm. j) a k) novelizovaného zákona o dani z príjmov] zdaňujú len preddavkovým spôsobom. V nadväznosti na zrušenie zdaňovania príjmov zo závislej činnosti daňou vyberanou zrážkou [okrem príjmov zdaňovaných podľa § 43 ods. 3 písm. j) a k)]
lehota na odvedenie preddavkov je najneskôr do piatich dní po dni výplaty, poukázania alebo pripísania zdaniteľnej mzdy zamestnancovi k dobru. Ak zamestnávateľ požiada správcu dane, správca dane môže na žiadosť zamestnávateľa
povoliť odvádzanie preddavkov inak.
Vypracovalo: Daňové riaditeľstvo SR Banská Bystrica sekcia metodiky daní, odbor služieb pre verejnosť apríl 2011.

References: § 5
 § 11
 § 33
 § 43
 § 43
 § 43